stanford-oval/wikipedia huggingface dataset:
לאונרד שך
ביוגרפיה

נולד בקייפטאון, דרום אפריקה, למשפחה יהודית יוצאת ליטא.
באוניברסיטה למד תיאטרון, היסטוריה ומשפטים. במלחמת העולם השנייה שירת כקצין בחיל הים של דרום אפריקה.
החל לעבוד בתיאטרון בדרום אפריקה בשנת 1948, באותה שנה ייצג את דרום אפריקה בכנס תיאטרון בינלאומי שהתקיים בפראג. ממייסדי התיאטרון הלאומי של דרום אפריקה והבמאי הראשון שליהק שחקנים שחורים בהצגות שביים.
ב-1964 עלה לישראל. מאז שהה חלק מהשנה בישראל וביתרתה שהה שך, שהיה בעל שם עולמי, ביים ברחבי תבל. ביים ברוב התיאטראות בישראל, רפרטואריים ומסחריים: חיפה, בימות, הבימה, זווית, גיורא גודיק ובפסטיבל ישראל, אך רוב ההצגות שביים היו בתיאטרון הקאמרי. בנוסף לכך ביים אופרות עבור התזמורת הקאמרית והתזמורת הפילהרמונית.
ב-1965 ביים שתיים מן ההצלחות הגדולות ביותר של תיאטרון הקאמרי עד אותה עת: "מסיבת יום הולדת" מאת הרולד פינטר ו"לאחר הנפילה" מאת ארתור מילר (ההצגה הראשונה שביים בישראל).
ממייסדי המכון הבינלאומי לתיאטרון (ITI).
על-שמו קרויה קרן הפקות בחוג לאמנות התיאטרון באוניברסיטת תל אביב.
הצגות > בתיאטרון הקאמרי

| הצגה | מחזאי | הצגת בכורה |
| --- | --- | --- |
| לאחר הנפילה | ארתור מילר | 17 בפברואר 1965 |
| הרפתקה בקרקס (ילדים) | ג'יימס אמברוז בראון | 28 באפריל 1965 |
| פרשת אופנהיימר | היינר קיפהרט | 3 באוקטובר 1965 |
| מסיבת יום הולדת | הרולד פינטר | 11 בדצמבר 1965 |
| הדה גאבלר | הנריק איבסן | 15 במאי 1966 |
| הדרקון | יבגני שוורץ | 5 בנובמבר 1966 |
| קדחת אביב | נואל קאוורד | 30 ביולי 1967 |
| הביתה | הרולד פינטר | 12 במרץ 1968 |
| המחיר | ארתור מילר | 6 באפריל 1968 |
| האישה מן הים | הנריק איבסן | 10 בנובמבר 1968 |
| מרי מרי | ג'ין קר | 2 בינואר 1969 |
| פילומנה | אדוארדו דה פיליפו | 22 בנובמבר 1969 |
| מלון פלזה | ניל סיימון | 18 במרץ 1970 |
| ללא דמעות | פרידריך דירנמאט על פי סטרינדברג | 1 באוגוסט 1971 |
| השבוי בקומה ה-14 (עם תיאטרון חיפה) | ניל סיימון | 29 באפריל 1972 |
| התאווה לזהב | בן ג'ונסון | 27 בנובמבר 1973 |
| מלון פלזה (חידוש) | ניל סיימון | 10 בדצמבר 1973 |
הצגות > בתיאטרון הבימה

| הצגה | מחזאי | הצגת בכורה |
| --- | --- | --- |
| פרפרים הם חופשיים | לאונרד גרש | 1970 |
| רק אתמול | הרולד פינטר | 12 במאי 1973 |
| דרייפוס | ז'אן קלוד גרומברג | 12 באוגוסט 1975 |
| טיול בין העצים | לי בלסינג | 5 באוגוסט 1989 |
הצגות > בתיאטראות אחרים

| הצגה | מחזאי/מלחין | תיאטרון | הצגת בכורה |
| --- | --- | --- | --- |
| נידוני אלטונה | ז'אן-פול סארטר | תיאטרון זווית | 1966 |
| המרפסת | ז'אן ז'נה | תיאטרון חיפה | 11 במרץ 1969 |
| מצדה 967 | יוסף טל |  | 1972 |
| בעל בריבוע | ריי קוני | תיאטרון יובל | 1983 |
| הלילה השנים עשר | ויליאם שייקספיר | התיאטרון האנגלי בישראל | 1991 |
הערות שוליים

↑  המטה הכפולה של שח, דבר, 6 במאי 1966
↑  שבח פרידלר, בורקס - כל מה שמתרומם - "בעל בריבוע", מאת ריי קוני, תרגום: דן אלמגור, במאי: ליאונרד שך, בהפקת תיאטרון יובל, כל העיר, 11 בנובמבר 1983
| --- | --- |
בקרת זהויות :  NLI: 987007312677105171  ISNI: 0000 0004 0325 8939  LCCN: n78027995  VIAF: 299450816   WorldCat (עם VIAF): 299450816
הרמס נושא את דיוניסוס התינוק

| --- | --- |

 מידע כללי
 פַּסל:  פרקסיטלס
 תאריך יצירה:  מחצית המאה ה-4 לפנה"ס
 טכניקה וחומרים:  שיש
 ממדים בס"מ
 רוחב:  100
 גובה:  215
 עומק:  70
 נתונים על היצירה
 זרם אמנותי:  classical Greek sculpture, Greek late classical period 
 מיקום:  המוזיאון הארכאולוגי של אולימפיה אולימפיה שביוון
 קואורדינטות:  37°38′38″N 21°37′47″E﻿ / ﻿37.64379°N 21.62983°E﻿ / 37.64379; 21.62983
 
הרמס נושא את דיוניסוס התינוק הוא פסל יווני מאת הפסל היווני פרקסיטלס, בן המאה הרביעית לפנה"ס.
הפסל מציג את דמותו של האל הרמס הנושא את דיוניסוס התינוק אל הנימפות (או האיאדות) של ניסה בשליחותו של זאוס. בכך הסתיר זאוס את בנו לאחר לידתו מהרה, אשתו.
דמותו של הרמס מעוצבת כגבר צעיר הניצב בתנוחה כיאסטית, שבה זרועות הגוף מצטלבות. שלא כבתנוחת ה"קונטרה פוסטו" (Contrapposto) הקלאסית, הגוף מוטה בסיבוב קטן, כאילו על ציר הגוף, כך שמתקבלת נטייה קטנה של הגוף בצורת האות S. ידו האחת של הרמס מושטת אל האוויר ואילו ידו השנייה, הנשענת על עמוד המכוסה בד מפוסל, מחזיקה את דיוניסוס. פניו של הרמס מורכנות מעט ומופנות אל החלל. על פניו של הרמס הבעה חולמנית. דיוניסוס התינוק מושיט את ידו לעברו של הרמס. ייתכן כי נשא בידו אשכול ענבים, כאטריביוט (סמל) של האל דיוניסוס. הפרופורציות בדמותו של הרמס מושלמות. בפניו, למשל, אורך העין הוא כשליש האורך. לעומת הפרופורציות המושלמות הללו, דמותו של דיוניסוס מעוצבת בפרופורציות של מבוגר אשר "הוקטן" או "מוזער" לגודל תינוק.
הפסל התגלה בשנת 1877 בחפירה ארכאולוגית בעיר אולימפיה שבאליס, יוון. במאה השנייה לספירת הנוצרים ראה פאוסאניאס פסל "שזה נושאו, ועשוי לדבריו 'כפי מלאכתו' של פרקסיטלס". יש המערערים על האותנטיות של פסל ומציגים אותו כהעתק של עבודת פרקסיטלס. אחרים מתארכים אותו למאה השנייה ומציגים אותו כעבודתו של אמן אחר בעל שם זהה.
הערות שוליים

↑  ראו: המילטון, ע., מיתולוגיה, הוצאת מסדה, 1982, עמ' 41.
↑  אבי-יונה, מיכאל, תולדות האמנות הקלאסית, מוסד ביאליק, ירושלים, 2004, עמ' 146.
| --- | --- |
בקרת זהויות :  GND: 4821693-8  NLG: 175439  VIAF: 199742485   WorldCat (עם VIAF): 199742485
ואיך אצלך

"ואיך אצלך" הוא אלבום הסולו ה-50 של הזמרת והיוצרת הישראלית חוה אלברשטיין שיצא בשנת 2013.
על האלבום

אלברשטיין חיברה את המילים לרוב שירי האלבום וכן הלחינה חמישה מהם. השיר "אהבה" נכתב לפי לחן של קורין אלאל, והגיטריסט ערן ויץ, המשתתף בהופעותיה של אלברשטיין, הלחין את ארבעת השירים הנותרים. כמו כן נכללו באלבום שירו של דוד אבידן "מנת קרב" ותרגום של אלברשטיין ל"בלוז הלוויה" של המשורר וו. ה. אודן. בשיר "כרגע זה נראה לא טוב" נכללת דגימה מתוך שירים ישנים של אלברשטיין "כל פלאי הקיץ", "אחרי המלחמה" ("אוי לי חייל קרבי הוא..")
את האלבום הפיק ועיבד המוזיקאי תמיר מוסקט, איש ה"בלקן ביט בוקס" המזוהה עם מוזיקה אתנית והיפ הופ שלא היו קרובים דווקא ליצירתה של אלברשטיין עד כה. את העבודה משותפת יזמה אלברשטיין, ולאחר שהעבודה על השיר הראשון השביעה את רצון שני הצדדים הוחלט להמשיך בעבודה משותפת.
האלבום יצא שלוש שנים לאחר פטירת נדב לויתן, שהיה בעלה של אלברשטיין וכן שותפה ליצירה. על רקע זה, המוות וההתמודדות עמו נוכחים ברבים משירי האלבום. כך למשל השיר "כרגע זה נראה לא טוב" (אשר הופיע כבר באותו הלחן אך בעיבוד אחר באלבומה של אלברשטיין "תיכף אשוב" מ-1999) מתאר התמודדות עם מחלה קשה - ”כרגע זה נראה לא טוב / אומרים שבקרוב / לא מדברים על סוף / וגם זה טוב”; בשיר "יצאתי למרפסת" מתבשרת הדוברת על מות אהובה: ”שורה אחת קראתי / אהובי חולה מאוד / שורה שנייה קראתי / הוא איננו עוד”; ואילו השיר "המראות" מתאר את ההתמודדות עם אובדן בן הזוג: ”מאז שנפרץ הצמד / העולם התבלבל לחלוטין”.
בחוברת המצורפת לאלבום נכללו איורים מאת אלברשטיין.
תגובות לאלבום

לצאת האלבום קדמו הסינגלים "אהבה" ו"כרגע זה נראה לא טוב" והאלבום המלא יצא בחודש מרץ וזכה להצלחה גדולה הן בקרב הקהל והן בקרב המבקרים. המבקרים שיבחו את שיתוף הפעולה בין מוסקט לאלברשטיין ש”הצליח להעמיד הפקה מעודכנת וחיונית לזמרת הוותיקה [..] והצליח, לצד זאת, לשמור על הממד האינטימי בשירים של אלברשטיין, וליצור איתה אלבום שמרגיש חי מאוד, ויוצא מלב אל לב”. מוסקט אף זכה בפרס אקו"ם למעבד השנה, בין השאר על חלקו באלבום זה. בתוך שלושה שבועות מצאתו הגיע האלבום למעמד אלבום זהב.
רשימת הקטעים באלבום

| ואיך אצלך> מס' | ואיך אצלך> שם | ואיך אצלך> מילים | ואיך אצלך> לחן | ואיך אצלך> משך | ואיך אצלך>  | ואיך אצלך>  | ואיך אצלך>  | ואיך אצלך>  | ואיך אצלך>  |
| --- | --- | --- | --- | --- | --- | --- | --- | --- | --- |
| 1. | אהבה  | חוה אלברשטיין | קורין אלאל | 4:01 |  |  |  |  |  |
| 2. | מנת קרב  | דוד אבידן | חוה אלברשטיין | 3:19 |  |  |  |  |  |
| 3. | יצאתי למרפסת  | שמואל שחל | חוה אלברשטיין | 3:45 |  |  |  |  |  |
| 4. | ואיך אצלך  | חוה אלברשטיין | ערן ויץ | 3:17 |  |  |  |  |  |
| 5. | בלוז הלוויה  | חוה אלברשטיין (נוסח עברי) | חוה אלברשטיין | 4:38 |  |  |  |  |  |
| 6. | מה את רואה  | חוה אלברשטיין | חוה אלברשטיין | 4:30 |  |  |  |  |  |
| 7. | כרגע זה נראה לא טוב  | חוה אלברשטיין | חוה אלברשטיין | 3:45 |  |  |  |  |  |
| 8. | הַמָראות  | יצחק פטיש | ערן ויץ | 3:32 |  |  |  |  |  |
| 9. | זה לא חייב להיות מיד  | חוה אלברשטיין | ערן ויץ | 4:38 |  |  |  |  |  |
| 10. | במילים אחרות  | חוה אלברשטיין | ערן ויץ | 3:48 |  |  |  |  |  |
| משך כולל: | משך כולל: | משך כולל: | משך כולל: | 39:13 |  |  |  |  |  |
הערות שוליים

↑  נדב מנוחין‏, החדש של חוה אלברשטיין: אלבום פרידה מופתי, באתר וואלה, 29 במרץ 2013
↑  אלבום זהב לחוה אלברשטיין, באתר וואלה, 11 באפריל 2013
| --- | --- |
בקרת זהויות :  MusicBrainz release group: 2f6ff557-d916-45b6-9dec-0b08346c5150
ג'ון בליין

ג'ון ג'יימס בליין (באנגלית: John James Blaine;‏ 4 במאי 1875 –  16 באפריל 1934) היה עורך דין ופוליטיקאי אמריקאי מוויסקונסין, איש המפלגה הרפובליקנית, שכיהן כראש עיריית בוסקובל בשלוש תקופות כהונה בלתי רצופות בשנים 1901–1907, כחבר הסנאט של ויסקונסין בשנים 1909–1912, כתובע הכללי של ויסקונסין בשנים 1919–1920, כמושל ויסקונסין ה-24 בשנים 1921–1926, וכסנאטור מטעם מדינתו בשנים 1927–1933.
ראשית חייו

ג'ון בליין נולד בעיירה וינגוויל שבוויסקונסין כבנם של ג'יימס פרגוסון בליין ואליזבת (לבית ג'ונסון) בליין, מהגרים מסקוטלנד ומנורווגיה, בהתאמה. הוא התחנך בבתי ספר מקומיים, ולאחר מכן למד במוסד שהיום קרוי אוניברסיטת ואלפראיסו שבאינדיאנה, שם סיים ב-1896 את לימודיו במחלקה למשפטים של האוניברסיטה. לאחר שהתקבל ללשכת עורכי הדין של ויסקונסין, הוא עסק בעריכת דין במונטפורט לפני שעבר לבוסקובל.
קריירה פוליטית

בליין שימש כסגן נשיא של חברת טלפונים, וכיהן כראש עיריית בוסקובל בשלוש תקופות כהונה של שנה אחת כל אחת בשנים 1901–1902, 1903–1904 ובשנים 1906–1907. הוא גם היה חבר מועצת המפקחים של מחוז גרנט, וכיהן כחבר הסנאט של ויסקונסין מטעם מחוז הבחירה ה-16 בשנים 1909–1912. בוועידות הארציות של המפלגה הרפובליקנית שהתקיימו בשנים 1912, 1916, 1920, 1924, 1928 ו-1932 הוא היה נציג מטעם ויסקונסין. בשנים 1919–1921 כיהן בליין כתובע הכללי של ויסקונסין. לאחר מכן, ועד 1927 הוא כיהן כמושל ויסקונסין ה-24.
ב-1926 הביס בליין את הסנאטור המכהן ארווין לנרוט בבחירות המקדימות של הרפובליקנים. הוא ניצח בבחירות הכלליות לאחר שזכה ב-55 אחוזים של הקולות כאשר התמודד מול מועמדי המפלגה הדמוקרטית, המפלגה הסוציאליסטית ומועמדים עצמאיים. בליין כיהן בסנאט ממרץ 1927 ועד מרץ 1933. הוא היה הסנאטור היחידי שהצביע נגד אשרור הסכם קלוג-בריאן, שאושר ברוב של 85 תומכים מול התנגדותו הבודדת. בליין טען שאשרור ההסכם ייצג את התמיכה באימפריאליזם הבריטי. בבחירות לנשיאות של 1928 הוא חצה את הקווים ותמך במועמד הדמוקרטי אל סמית'. בהמשך הוא ניסח את התיקון ה-21 לחוקת ארצות הברית, שביטל את התיקון ה-18 לחוקת ארצות הברית.
ב-1932 הביס ג'ון ב. צ'אפל את בליין בבחירות המקדימות של הרפובליקנים. לאחר מכן הובס צ'אפל בבחירות הכלליות על ידי פ. ראיין דאפי, כחלק מסדרה רחבה של ניצחונות של הדמוקרטים באותה שנה. בליין חידש את עיסוקו בעריכת דין בבוסקובל, ומונה כמנהל תאגיד השיקום הפיננסי (Reconstruction Finance Corporation) על ידי הנשיא פרנקלין דלאנו רוזוולט, תפקיד בו הוא שימש עד מותו.
חיים אישיים

ב-1904 נשא בליין לאישה את אנה סי. מקספדן. לשניים נולדה בת אחת.
ג'ון בליין נפטר בבוסקובל ב-16 באפריל 1964, כשבועיים לפני יום הולדתו ה-59, כתוצאה מדלקת ריאות. הוא נטמן בבית הקברות המקומי.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1745-1746
הערות שוליים

1 2 3  "John J. Blaine Succumbs to Illness. Passes away Late Monday at Boscobel". The Rhinelander Daily News. April 17, 1934. p. 1.
↑  "John James Blaine Archived 2011-06-11 at the Wayback Machine". Dictionary of Wisconsin History.
| --- | --- |
בקרת זהויות :  BnF: cb17806242f (data)  GND: 1191376605  LCCN: n99002279  SNAC: w6zw21rh  US Congress: B000520  VIAF: 53476386   WorldCat (עם VIAF): 53476386
פיפוש

| --- | --- |

עטיפת המשחק הראשון בסדרה
 כללי
 תאריך הוצאה:  1 באוגוסט 1999
 סוגה:  משחק הרפתקאות גרפי
 פיתוח:  גיליוטין
 ארץ מקור:  ישראל
 הפצה:  הד ארצי
 דרישות תוכנה
 מנוע משחק:  Director (פיפוש 1-פיפוש: המהפכה) Unity (פיפוש (2021))
 מצבי משחק:  שחקן יחיד
 פלטפורמות:  מחשב אישי
 www.piposh.com
פִּיפּוֹש היא סדרת משחקי מחשב הומוריסטיים מסוג הרפתקאות בעלת 5 כותרים אשר פותחו בין השנים 1999–2021 על ידי חברת גיליוטין הישראלית.
ב-7 במאי 2008, לרגל יום העצמאות ה-60 של מדינת ישראל, שוחררו כל משחקי חברת גיליוטין להורדה חופשית מהאינטרנט. יוצר המשחקים רנן גלוזמן הסביר כי המהלך נועד למנוע את היעלמות המשחקים, וזאת משום שכבר לא ניתן לרכוש אותם בחנויות.
המשחקים בסדרה > פיפוש (1999)

משחק זה משנת 1999 הוא הראשון בסדרת משחקי ההרפתקאות בהן מככבת דמותו של פיפוש. חזי פיפוש (בדיבובו של אילן גנני) הוא שחקן שאינו זוכה להכרה בארץ ומחליט לנסות את מזלו בהוליווד. פיפוש מזמין מקום על שיט תענוגות להוליווד, אך עולה על סיפון האונייה הלא נכונה. (הספינה של קרופניק.) כתוצאה מכך, הוא מוצא את עצמו בהפלגה הזויה, בה בכל יום מוצא נוסע אחר את מותו בידי רוצח מסתורי. עלילת המשחק מתחקה אחר מלאכת פיפוש בלכידת הרוצח; על השחקן לדלות מידע מדמויות המשחק התמהוניות על מנת לחשוף את זהות הרוצח.
ההתקדמות במשחק היא לפי אירועים המתרחשים בנקודות זמן מסוימות. מפת המשחק מורכבת מחלקי ספינת הפאר ומכילה משחקונים שאינם קשורים לקו העלילתי - קזינו, חדר משחקי ארקייד, משחקי סיפון, ג'קוזי, זירת היאבקות ואולם קולנוע.
על סיפון האונייה שלל דמויות: קפטן קרופניק - קברניט הספינה המטורף (בדיבובו של אילן פלד), הנרי סטים - מכונאי האוניה (בדיבובו של שלומי שליו), בריז'יט - המנקה של האוניה (בדיבובה של ענת מגן), פריץ פון בזזז - פסיכיאטר גרמני מטורף (בדיבובו של עמוס שוב), אפי, ה"לולו" המשוגע אשר נמצא בכלא האונייה מכיוון שהוא מסוכן לציבור. (בדיבובו של עופר גולן), פוסטמה - מגדת עתידות כושלת (בדיבובה של שיר להט), צוציק - מעריץ של פיפוש (בדיבובו של דודו זר), דוקטור מרג'ורי קול-רם העוסק במדע (בדיבובו של אייל לוי) ואחיינו ישורון (בדיבובו של יריב בילו), זוג נשוי (בדיבובם של חביב מזרחי ושיר להט) ורב שודד כושל (בדיבובו של רועי גלוזמן).
במשחק משתתפים בהופעת אורח גם שי אביבי, עירית ענבי, מני פאר וגל נדיבי בתפקיד עצמם.
לאורך המשחק ניתן למצוא ברחבי הספינה משקפות, שלחיצה עליהן מובילה לצפייה בעשרות מערכונים של קצל'ה ונחצ'ה - דמויות שהן פרודיה על הדמויות מ"בזוקה ג'ו" (שהוצגו כבר ב"תככי הרייטינג" כ"דני ואבא").
למשחק מצורף דיסק אודיו שכולל מערכונים ושירים מהמשחק, ואלבום "קלפים מהחופשה". במהלך המשחק ניתן לאסוף את הקלפים המוחבאים ברחבי המפה, להדפיסם ולהדביקם באלבום.
"פיפוש" תורגם לרוסית ולאנגלית.
המשחקים בסדרה > פיפוש 2

עלילת המשחק השני בסדרה משנת 2000 הנקרא "פּיפּוֹש 2", מתחילה מהנקודה בה הסתיים המשחק הקודם: פיפוש שוחה לעבר הרפסודה של קצלה ונחצ'ה, דמויות שמקורן ב"בתככי הרייטינג" וב-"פיפוש 1"), משליך את השניים לים ותופס את מקומם על הרפסודה. לאחר 7 ימים (בעוד חזי סבור כי עברו 19 שנים) בהם נאלץ ליזון רק מתפוחים מוקרמים (כך לדבריו), מגיע פיפוש לאי המאוכלס על ידי גמדים פנאטים, כשהוא סובל מהזיות ופרנויות.
המשחק מציג דמויות חדשות, כמו גם פנים מוכרות מהמשחק הקודם. בשונה מהמשחק הקודם, התקדמות המשחק היא לפי החפצים שפיפוש אוסף במהלך המשחק, ולא לפי אירועים שמתרחשים בנקודות זמן מסוימות, בדומה למשחקי קווסט קלאסיים.
הדמויות שהופיעו במשחק הן: פטרישה (לירז ברגמן), חסייה (אילן פלד), רינתי (רנן גלוזמן), חתולי מדריך הטיולים (חביב מזרחי), גונדולין, מנהלת הקבלה (ענת מגן), טופי (עופר גולן), הבלש (אייל לוי), חזי פיפוש (או פלומבה) (עומרי אלון), יהושע, האנימטור של המשחק (אמיר טרטמן), הבלש אשל אשכול (אייל לוי), ישורון (ששרד מהמשחק הקודם והפך למלצר) והגמדים. במשחק זה מדבב את חזי עמרי אלון, ולא אילן גנני כמו במשחק הראשון.
המשחקים בסדרה > חלום שהתגשם

"חלום שהתגשם" הוא המשחק השלישי בסדרה משנת 2001.
עלילת המשחק נפתחת כאשר אדם מסתורי מזמין דמויות מהמשחקים הקודמים של "פיפוש", כמו גם דמויות חדשות, לטירה אפלה ומסתורית.
סגנון המשחק שונה מהמשחקים הקודמים בסדרה. המשחק משלב בתוכו שלל משחקוני ארקייד קלאסיים, כגון: קרבות מטוסים, מבוכים ומשחקי חשיבה. עם זאת, ההומור שאפיין את המשחקים הקודמים נשמר.
במשחק זה משתתף בתפקיד אורח גם משה פרסטר, במיני משחק המשך ל-"תככי הרייטינג", המוחבא בתוך המשחק.
המשחקים בסדרה > פיפוש 3D – המהפכה

המשחק הרביעי בסדרה משנת 2003, אשר נקרא "פיפוש 3D - המהפכה", נעשה כולו בגרפיקת תלת-ממד. עלילת המשחק מתחילה כאשר פיפוש (שאילן גנני חזר לשחק את דמותו) עושה פרסומות לנקניקיות ללא הצלחה ומתפטר, ומר שיק (בדיבובו של גלעד קלטר) רוצה שיעביר אגרטל לארצות הברית. האגרטל נופל מהמטוס ומתרסק לחלקים ברחבי מדינת "פוזפוזמיג'אן", ופיפוש צריך לאסוף ולהדביק את כל חלקי האגרטל בלי ששיק יגלה שמשהו קרה. במשחק השתתפו הקומיקאים אילן פלד (כקרופניק), תומר שרון (כאחד הרעים במשחק) ויובל סמו. המשחק קיבל ביקורות שליליות על העלילה וגרפיקת התלת-ממד שנראתה אז מיושנת, ובאופן כללי הוא נחשב לפחות מוצלח מבין כל משחקי גיליוטין.
המשחקים בסדרה > פיפוש (2021)

בשנת 2018 פרסם רנארד גלוזמן כי החלו לעבוד על משחק פיפוש חדש יחד עם אחיו רועי, וצוות חדש. במאי 2019 הוציאו הצוות את "פיפוש האודישן", משחק קצר המהווה הקדמה למשחק המלא, וביום פרסומו נפתחה בקשה באתר מימון ההמונים "הדסטארט" לגיוס תקציב למשחק המלא. תוך חודשים ספורים הפרויקט הגיע ליעד הנדרש, ולאחר מכן החל פיתוח המשחק המלא. לאחר שנתיים של פיתוח, המשחק המלא שוחרר ב-1 באפריל 2021 לחנות הדיגיטלית סטים.
הערות שוליים

↑  יובל בירב, מיוחד ליום העצמאות: פיפוש בחינם!, באתר VGames, ‏7 במאי 2008
↑  Click05.Scanned_by_Yaniv.pdf, Google Docs
ליגת העל האקוודורית

| --- | --- |

 שם מלא:  סרייה A דה אקוודור
 כינוי:  קופה פילסנר
 תחום:  כדורגל
 ארגון:  פדרציית הכדורגל של אקוודור 
 מדינות:  אקוודור אקוודור
 קונפדרציה:  CONMEBOL
 קבוצות:  16
 תקופת הפעילות:  1957–הווה (כ־67 שנים)
 אלופה נוכחית:  ליגה דה קיטו (2023)
 מירב הזכיות:  ברצלונה ספורטינג קלוב (15)
 מפעל נמוך:  ליגת המשנה האקוודורית
 www.ecuafutbol.org/
 
ליגת העל האקוודורית (בספרדית: Serie A de Ecuador, "סרייה A דה אקוודור"; נקראת מסיבות מסחריות: Copa Pilsener, "קופה פילסנר") היא ליגת הכדורגל הבכירה של אקוודור.
הליגה היא שנתית מאז הקמתה בשנת 1957, אך היא לא פעלה בשנים 1958 ו-1959.  בשנת 2005 הוחלט לשנות את מבנה הליגה למבנה של אפרטורה וקלאוסורה, אך מבנה הליגה שב להיות שנתי בשנה שלאחריה. כיום ישנם שלושה שלבים בליגה. בשלב הראשון כל קבוצה מתמודדת מול כל השאר במשחקי בית וחוץ, כשהראשונה בטבלת הנקודות מעפילה לגמר הטורניר. השלב השני זהה לחלוטין לשלב הראשון. השלב השלישי הוא גמר הטורניר בין שתי הקבוצות שהעפילו אליו, והוא משוחק בשיטת בית וחוץ.
3 קבוצות (הפינאליסטיות ובעלת הניקוד השנתי המצטבר הטוב ביותר) מעפילות לגביע ליברטדורס ו-4 הקבוצות (האלופה ו-3 הקבוצות הבאות בטבלת הניקוד השנתי שלא העפילו לליברטדורס) מעפילות לגביע סודאמריקנה. כמו כן, שתי הקבוצות שסיימו אחרונות בסוף העונה בליגה הבכירה יורדות לליגת המשנה ובמקומן עולות שתי הקבוצות שסיימו בראש טבלת ליגת המשנה בסוף העונה.
ב-2008 הייתה ליגה דה קיטו הקבוצה הראשונה מהליגה שזוכה בגביע ליברטדורס.
אליפויות לפי קבוצה

| קבוצה | מספר אליפויות | סגנויות | מקום שלישי |
| --- | --- | --- | --- |
| ברצלונה ספורטינג קלוב | 16 | 13 | 9 |
| אמלק | 14 | 15 | 12 |
| קלוב דפורטיבו אל נסיונל | 13 | 7 | 8 |
| ליגה דה קיטו | 12 | 6 | 6 |
| סוסיאדד דפורטיבו קיטו | 5 | 3 | 5 |
| דפורטיבו קואנקה | 1 | 5 | 2 |
| אולמדו | 1 | 1 | 2 |
| אינדנפנדיינטה דל ואלה | 1 | 2 | 4 |
| דלפין | 1 | 1 | — |
| סירקולו דפורטיבו אוורסט | 1 | — | 1 |
| אוקס | 1 | – | – |
קניון רחובות

| --- | --- |

 מידע כללי
 סוג:  מרכז קניות 
 מיקום:  רחובות 
 מדינה:  ישראל 
 בעלים:  עופר השקעות 
 הקמה ובנייה
 תקופת הבנייה:  ?–1996
 תאריך פתיחה רשמי:  1996 
 מידות
 שטח:  30,000 מ"ר 
 קואורדינטות:  31°53′36″N 34°48′25″E﻿ / ﻿31.893444444444°N 34.807027777778°E﻿ / 31.893444444444; 34.807027777778
 /myofer.co.il/rehovot-mall
  מפת מיקום  מפה דינמית   (למפת גוש דן מוגדלת) קניון רחובות(למפת גוש דן רגילה) קניון רחובות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון רחובות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קניון רחובות  he קניון רחובותhe קניון רחובותמפת  __ רחובות (in English: Rehovot) [‌השפלה וסביבותיה‌]מצפון וממזרח: __ מועצה אזורית גזר (in English: Gezer Regional Council) מדרום: __ קריית עקרון (in English: Kiryat Ekron), __ מועצה אזורית ברנר (in English: Brenner Regional Council) ממערב: __ מועצה אזורית גן רווה (in English: Gan Raveh Regional Council) ממערב ומצפון: __ נס ציונה (in English: Ness Ziona) tabBackground:;tabBorder:#aaa;defaultTab:0;
 
קניון "עופר" רחובות (מכונה גם "הקניון הגדול") הוא מרכז קניות במרכז העיר רחובות. הקניון נפתח בשנת 1996 ומשמש את תושבי רחובות והסביבה. הקניון בבעלות עופר השקעות.
מבנה

הקניון משתרע על שטח של כ-30 אלף מ"ר, בשני מפלסים, מכיל 155 בתי עסק ומגדל משרדים בו שוכנים משרדי עיריית רחובות, מרפאות שירותי בריאות כללית ולאומית שירותי בריאות, סניף משרד הרישוי, תחנה מרכזית, בתי קולנוע, מועדון כושר ועוד.
בשנת 2010 נסגרה התחנה המרכזית הישנה בעיר, והתחנה המרכזית החדשה עברה בסמוך לקניון. באותה שנה החלה הרחבת הקניון.
בשנת 2014 הרחבת הקניון הסתיימה, ועם הרחבת הקניון נבנה חניון נוסף.
בקניון פועל גם בית קולנוע מבית HOT CINEMA (לפני כן נקרא "גלובוס מקס"), הכולל שישה אולמות קולנוע.
ראו גם

התחנה המרכזית החדשה
HOT CINEMA#בתי קולנוע פעילים
הערות שוליים

↑  קניון רחובות פותח את האגף החדש בהשקעה של 120 מיליון ₪ ויהפוך לקניון הגדול באזור עם 200 חנויות עם 25000 מבקרים ליום, BE106,‏ 4 בנובמבר 2012
ערך זה הוא קצרמרבנושא ישראל. אתם מוזמנים לתרום לוויקיפדיה ו.
בית הקולנוע (כיום הוט סינמה) בקניון רחובות
אליה סזאר

| --- | --- |
 שם סרט:  המופלאה: הרפתקאות ליידי באג וחתול שחור
 תוכנית טלוויזיה:  המופלאה: הרפתקאות ליידי באג
 הופעה ראשונה:  ״סופת הקרח (2015)״
 יוצרים:  תומאס אסטרוק
 דיבוב:  פאני בלוק (צרפתית) קרי קראנן (אנגלית)
 דיבוב בשפה העברית:  מיה קדוש
 מידע
 כינויים:  רינה רוז'
 סטטוס:  בזוגיות
 גיל:  14-15
 מקום לידה:  פריז
 מין:  נקבה
 מקצוע:  תיכוניסטית, גיבורת על, יוצרת בלוג החיפושית, בלוגרית
 כוחות:  אשליות, חוזק-על, חושים על-אנושיים, מהירות-על
 כלי נשק:  חליל
 אזרחות:  צרפתי צרפת
 מקום מגורים:  בית משפחת סזאר
 דמויות קשורות
 משפחה:  אוטיס סזאר (אבא) מרלנה סזאר (אמא) נורה סזאר (אחות גדולה) אלה ואטה סזאר (אחיות קטנות תאומות)
 חברים:  מרינט דופן צ'אנג נינו לה היף (בן זוג)  אדריאן אגרסט מילן הפראל אליקס קובדל ג'וליקה קופאין לוקה קופאין רוז לאביון קגאמי טסורוגי זואי לי איוון בראל מקס קאנטה קים נואין
 אויבים:  עש לילה/עש אפלולי/מונרך מאיורה לילה רוסי קלואי בורז'ואה
 
אליה סזאר (בצרפתית: Alya Césaire) היא דמות בדיונית, שיצר תומאס אסטרוק מהסדרה "המופלאה: הרפתקאות ליידי באג".
מראה > מראה חיצוני

אלייה היא נערה קריאולית-צרפתית מרטיניקאנית בעלת גוף עקום. יש לה שפתיים בצורת לב, עיני זהב אפרפר ושומה מעל מצחה. שיערה גלי וחום אדמדם, צומח מעט מעבר לכתפיה ובעל קצות טאנג'לו מבריקים.
מראה > אליה

היא מרכיבה משקפיים שחורים עם מסגרת קרן, עם כתם לבן בכל צד. התלבושת שלה מורכבת מגופיה לבנה מתחת לחולצה משובצת עם שרוולים קצרים עם פסים לבנים, בז', כתומים וסגולים; ג'ינס תכלת, וסניקרס לבנות עם עליוניות שחורות. היא לובשת שפתון ארגמן מבריק.
מפרק "מפלצת רגש" ועד סוף עונה 4, היא לבשה פאוץ' על מותניה בצבע זהה לחולצתה כדי להסתיר את הקוואמי שלה, טריקס, והיא מחביאה את מופלא השועל שלה מתחת לחולצה.
מראה > רינה רוז'

כאשר אליה משנה צורה, שערה של רינה רוז' מתארך, הופך לאומברה תלת גוונים, כשהשורשים הופכים לחום אדמדם/בריק, מתערבבים לכתום כשהקצוות לבנים, והיא עונדת את שיערה בחזרה לקוקו גבוה עם סרט כתום. גופה נראה רזה יותר מצורתה הרגילה. השכבה העליונה של הסרבל של רינה רוז', דומה למעיל עם צווארון ברבור כתום עם חלק שחור על הצוואר, חזית לבנה וזרועות שחורות וכפפות עד אמצע זרועותיה העליונות. שכבת המעיל מתחברת למרכז הקדמי האנכי עם רוכסן, ומופלא השועל הופך לרוכסן. למעיל יש גם זנב פרווה ארוך דמוי זנב שועל שמסתיים קצת מתחת לברכיה בקצה לבן חד. השכבה התחתונה של החליפה שלה היא כתומה עם מרכז לבן בקדמת הגוף ורגליים שחורות שמתחילות בנקודה באמצע רגליה העליונות. היא גם נועלת מגפיים שחורים עם סוליות כתומות וסימוני טביעת כפות שועל שחורות. רינה רוז' לובשת מסכה כתומה עם חצי תחתון לבן וסימן שחור מעל כל עין הדומה לגבות. שתי אוזני שועל כתומות מזויפות עם פנים לבן, קצוות שחורים וקצוות שחורים מחוברות לחלק העליון של ראשה. היא מצמידה את החליל שלה באלכסון על גבה כדי ליצור אשליה של משהו.
מראה > רינה החמקנית

לרינה החמקנית יש מראה זהה לרינה רוז' פרט לכך שיש לה שיער כחול כשהתלבושת שלה בעלת עיצוב הדפס הסוואה כחול, יחד עם עיניים כחולות קורנפלוריות חיוורות.
יובייקיטי (ספיישל פריז)
כאשר השתלט עליה קאמיקו, השיער של יובייקיטי התארך, הפך לאומברה דו-גווני, כשהשורשים הופכים לסגולים, דוהים למגנטה באמצע הדרך, והיא לבשה את שערה ישר, ארוך ומבולגן. גופה נראה רזה יותר מצורתה האזרחית. היא לבשה סרבל גיבורי על סגול מכוסה בכוכבים. שכמיית קסם סגולה הייתה מחוברת לזרועותיה. יובייקיטי לבשה מסכה סגולה ועיניה הפכו למגנטה, המסכה הייתה מכוסה במשקפי מגן עגולים וגדולים, החפץ האקומטי. בדפנות המשקפיים היה הלוגו של יובייקיטי: כנף.